open-index/open-wikipedia-markdown huggingface dataset:
Dwight Gayle

**Dwight Devon Boyd Gayle** (sündinud 17. oktoobril 1989 Walthamstow's) on Inglismaa jalgpallur, kes mängib ründajana Inglismaa Premier League'i klubis Newcastle United.

Gayle alustas karjääri Inglismaa madalamates liigades. 2011. aasta suvel liitus ta League Two klubiga Dagenham & Redbridge. Sealt läks ta üheks hooajaks laenule Conference Northi liiga klubisse Bishop's Stortford, kus ta lõi hooajal 2011–12 kokku 29 väravat. Dagenham & Redbridge'i meeskonnas debüteeris ta hooajal 2012–13 ning hooaja esimese 18 mänguga lõi ta liigas seitse väravat. 2012. aasta novembris läks ta laenule esiliiga klubisse Peterborough United. Pärast seda, kui ta oli löönud kuue mänguga viis väravat, otsustas klubi juba järgmise aasta jaanuaris  Gayle'iga püsiva lepingu sõlmida. Kokku lõpetas hooaja 2012–13 Peterborough Unitedis 13 väravaga.

2013. aasta juulis sõlmis ta nelja aasta pikkuse lepingu äsja Premier League'isse tõusnud Crystal Palace'iga. Debüüdi Premier League'is tegi ta 18. augustil mängus Tottenham Hotspuri vastu. Esimese värava lõi ta liigas 31. augustil penaltist Sunderlandi vastu. Kokku lõi ta hooajal 2013–14 Premier League'is seitse väravat ja see jäi ka tema kõige edukamaks hooajaks Crystal Palace'is.

2016. aasta juulis sõlmis ta viie aasta pikkuse lepingu äsja esiliigasse kukkunud Newcastle Unitediga. Newcastle Unitedi meeskonnas tegi ta debüüdi 5. augustil mängus Fulhami vastu. Esimese värava lõi ta järgmises mängus, 13. augustil Huddersfield Towni vastu. Newcastle United tuli sel hooajal esiliiga võitjaks ja kindlustas pääsu tagasi Premier League'isse. Gayle lõi hooaja jooksul kokku koguni 23 väravat ja jäi selle tulemusega liigas jagama teist kohta. Samal hooajal valiti ta ka esiliiga hooaja sümboolsesse koosseisu. Hooajal 2017–18 jäi tema väravasaak tagasihoidlikumaks, kui ta lõi vaid kuus väravat.

2018. aasta augustis suundus ta üheks hooajaks laenule West Bromwich Albioni, mis oli äsja esiliigasse langenud. Esimese värava lõi ta klubi meeskonnas 18. augustil mängus Queens Park Rangersi vastu. Septembris lõi ta liigas kokku viis väravat ja valiti liiga kuu parimaks mängijaks. Hooajal 2018–19 lõi ta esiliigas kokku 23 väravat ja valiti West Bromwich Albioni aasta mängijaks.

## Saavutused
;Newcastle United
*EFL Championship: 2016–17

## Viited

## Välislingid

* Profiil West Bromwich Albion F.C. kodulehel
Frey

**Frey** on mitme suguvõsa nimi:
*Frey, Eestimaalt pärit suguvõsa
*Frey a. d. H. Odsen, Püha Rooma keisririigi aadlikud (1792)
*Frey, Püha Rooma keisririigi rüütlid (1795)

Freyr (ka Frey) on jumal Skandinaavia mütoloogias
Viru ralli

**Viru ralli** on Eesti autoralli. Võistlust korraldab MTÜ Viru Ralli.

Võistluse ajalugu ulatub aastasse 1977, kui Virumaal toimus autorallivõistlus "*Estonia 77*".

## Viited
Viru laul

**Viru laul** on Kohtla-Järve kultuurikeskuses toimuv lauluvõistlus.

Konkursil osalevad solistid ja vokaalansamblid. Osalejate vanus peab olema üle 15 eluaasta.

## Võitjad
*...
*2010 Maria Gertsjak
*...

## Viited
Maret Kalviste

**Maret Kalviste** (aastani 1981 Ints, sündinud 19. aprillil 1955 Keilas) on Eesti endine kergejõustiklane, odaviskaja.

## Sportlastee

Maret Ints (Kalviste) õppis TSIK-is, kus tema meelisalaks kujunes odavise ja treeneriks sai Toomas Merila.

1973 võitis ta X Ülemaailmsel Noorsoo- ja Üliõpilasfestivalil Berliinis tulemusega 50.96 esikoha. Samal aastal saavutas sportlane juunioride EM-il Duisburgis 7. koha tulemusega 45.70.

1974 tuli Maret Ints (Kalviste) NSV Liidu juunioride meistriks. Tema tulemus oli 56.44, mis jäi Virve Põldsamile kuuluvale Eesti rekordile alla vaid 3 cm-ga.

Veel on ta tulnud spordiseltsi Dünamo ja maaspordiühingute üleliiduliseks meistriks. Ta on tulnud odaviskes viis korda Eesti meistriks ning saanud kuus hõbemedalit, lisaks on võitnud noorteklasside medaleid..

Tulemused (vana oda) Eesti meistrivõistlustel:

1990. aastatel võistles Maret Kalviste edukalt muudelgi kergejõustikualadel. Teivashüppes püstitas ta 1994. aastal 35–39-aastaste naiste maailmarekordi tulemusega 2.90. Ta on võitnud veteranide MM-il 4 kuldmedalit (2 odaviskes, 1 teivashüppes ja 1 seitsmevõistluses) ning lisaks muid medaleid.

## Isiklikku

Sportlasena oli Maret Kalviste pikkus 173 cm ja kaal 62 kg.

Pärast TSIK-i lõpetamist on ta end täiendanud ärijuhtimis-, arvuti- ja keelekursustel. Ta on töötanud Kirovi-nimelises kalurikolhoosis, müügi- ja projektijuhina turvafirmas ESS ning müügiesindajana Infokaitsesüsteemide OÜ-s.

## Viited

## Välislingid
*Postimees 14. august 1997 https://www.postimees.ee/2516323/eesti-kergejoustikuveteranid-toid-mmilt-tosin-medalit-kergejoustik
*Biograafia ESBL-is
Murphy seadus

**Murphy seadus** on ütlus: "Kui midagi saab untsu minna, siis ka ta läheb."

## Vaata ka
*Parkinsoni seadus
*Yphrumi seadus

## Kirjandus
*Arthur Bloch, "Murphy seadus ja teisi põhjusi, miks asjad alati untsu lähevad". Inglise keelest tõlkinud T. Niit, Perioodika 1982
*Arthur Bloch, "Murphy seadus. 2, Uusi põhjusi, miks asjad untsu lähevad". Inglise keelest tõlkinud T. Niit, Perioodika 1984
*Arthur Bloch, "Murphy seaduste täielik kogu". Inglise keelest tõlkinud Toomas Niit, Detlar 1993, ISBN 9985901002
*Arthur Bloch, "Murphy seadused meedikutele". Inglise keelest tõlkinud Toomas Niit, Ersen 2003, ISBN 9985766369
*Arthur Bloch, "Murphy seadused juristidele". Inglise keelest tõlkinud Toomas Niit, Ersen 2003, ISBN 9985766938
Estoloppet

**Estoloppet** on Eesti suurim pikamaasuusatamise maratonide sari, mis hõlmab mitmeid Eestis toimuvaid traditsioonidega suusamaratone. Sari on suunatud nii tipp- kui ka harrastussportlastele ning selle eesmärk on edendada suusatamist ja tervislikke eluviise. Estoloppet on tuntud oma hästi korraldatud etappide, mitmekesiste radade ja tugeva kogukonnatunde poolest.

Estoloppeti sari asutati 1998. aastal eesmärgiga koondada Eesti suurimad suusamaratonid ühise nime ja punktisüsteemi alla. See andis harrastajatele võimaluse võistelda hooaja vältel süsteemselt ja püüda sarja üldvõitu. Esimesest hooajast alates on sari pidevalt kasvanud, muutudes Eesti talvise spordielu üheks keskseks sündmuseks.

Sarja on kohandatud vastavalt lumeoludele, mistõttu on mõnikord tulnud etappe ära jätta, asendada või muuta nende toimumiskohta.

## Sarja kuuluvad maratonid
Tavaliselt kuulub Estoloppeti sarja 6 etappi, mis toimuvad eri paigus üle Eesti. Igal maratonil on oma iseloom, ajalugu ja rajaprofiil.

## Arvestus ja reeglid
Estoloppeti sarja üldvõitja selgitatakse hooaja jooksul kogutud punktide alusel. Igal etapil antakse punkte vastavalt saavutatud kohale. Hooaja kokkuvõttes läheb arvesse kindel arv parimaid tulemusi (näiteks kuuest etapist neli). Arvestust peetakse eraldi meeste ja naiste seas ning erinevates vanuseklassides.

**Estoloppeti meister** on aunimetus, mis antakse suusatajale, kes on edukalt läbinud teatud arvu Estoloppeti maratone kindlaksmääratud aastate jooksul. See on tunnustus pikaajalise pühendumuse ja vastupidavuse eest.

Alates 2020. aastate algusest on sarjas kehtestatud fluorivabade suusamäärete reegel, mis tähendab, et osalejate suuskadel ei tohi kasutada keskkonnale kahjulikke fluorimäärdeid. See tagab võrdsemad tingimused ja on osa laiemast rahvusvahelisest suunast suusaspordi keskkonnasõbralikumaks muutmisel.

## Harrastajad ja pered
Lisaks pikale põhidistantsile pakutakse igal Estoloppeti etapil ka lühemat distantsi harrastajatele ja algajatele. Samuti toimuvad **lastesõidud**, et spordipisikuga nakatada ka kõige nooremaid pereliikmeid. See muudab maratonipäevad kogu pere sündmuseks.

## Võitjad
Igal aastal selgitatakse sarja üldvõitja nii meeste kui ka naiste arvestuses. Aastate jooksul on Estoloppeti võitjate hulgas olnud mitmeid Eesti tippsuusatajaid. Täpne võitjate nimekiri ja tulemused on leitavad sarja ametlikult kodulehelt.

## Välislingid
* Estoloppeti koduleht
Põlva Kool

**Põlva Kool** on põhikool Põlvas.

Põlva Kooli asutas Põlva vallavolikogu 1. veebruarist 2016. 

Põlva Kool on munitsipaalkool, mis tegutseb Põlva vallavalitsuse haridus- ja kultuuriosakonna haldusalas. Kooli direktor on Janek Riives.

## Vaata ka
*Põlva Gümnaasium
*Põlva Ühisgümnaasium
*Põlva Põhikool

## Viited

## Välislingid
*Põlva Kooli koduleht
Saldanha

**Saldanha** on linn Lõuna-Aafrika Vabariigis Lääne-Kapimaa provintsis West Coasti ringkonnas. Linn asub Atlandi ookeani rannikul Saldanha lahe ääres.

Linn asub Kaplinnast ligikaudu 110 km põhja pool.

Saldanha ja Saldanha laht on saanud nime Portugali laevakapten ja maadeuurija Antonio de Saldanha järgi.

Lõuna-Aafrika Vabariigi 2011. aasta rahvaloenduse andmetel oli Saldanha elanikest värvilisi 54,32%, mustanahalisi aafriklasi 29,86%, valgeid 13,54%, India või Aasia päritolu inimesi 1,39% ja teisi 0,89%. Afrikaani keelt pidas emakeeleks 70,32% inimesi, koosa keelt 19,65% ja inglise keelt 6,97%.

## Viited
Lüneburgi kreis

**Lüneburg** on kreis Saksamaal Alam-Saksimaal.

Sellega külgnevad (kagust ja päripäeva) Lüchow-Dannenbergi, Uelzeni, Heidekreisi ja Harburgi kreisid ning Schleswig-Holsteini (Lauenburgi kreis) ja Mecklenburg-Vorpommerni (Ludwigslust-Parchimi kreis) liidumaad.

Kreisi pindala on 1323,1 km². 31. detsembril 2017 elas seal 182 930 inimest.

## Ajalugu

Lüneburgi maakond (*Amt Lüneburg*) tekkis 1862. aastal. Sel ajal kolis maakond oma keskuse Lüne kloostrist Lüneburgi ratsaakadeemiasse ja selle nimi muutus. Kreis loodi pärast Hannoveri kuningriigi annekteerimist Preisi kuningriigi poolt 1866. aastal. 1867. aastast said Amt Lüneburg, Amt Bleckede ja Lüneburgi linn Lüneburgi kreisi osaks, mis oli ainuõiguslikult vastutav maksude ja sõjaväe eest.

Piirkonna ajalugu on alati mõjutanud Lüneburgi linn.

1993. aastal ühines Amt Neuhausi vald Alam-Saksimaa ja Lüneburgi kreisiga. Piirkonda oli alati valitsenud Lüneburg enne seda, kui Saksamaa jaotamine tegi sellest Ida-Saksamaa osa pärast 1945. aastat. Seepärast on see üks väheseid endise Ida-Saksamaa omavalitsusi, mis on praegu endise Lääne-Saksamaa liidumaal.

Kreis on üks esiajaloo monumentide ja arheoloogiliste avastuste tuumikpiirkondi. Ernst Sprockhoff märkis üles 17 paika Ilmenaust läänes ja 32 sellest idas. Kõige silmapaistvamad paigad on Nekropole von Soderstorf ja Oldendorfer Totenstatt.

## Loodus

Kreisi iseloomustavad Lüneburgi nõmm (*Lüneburger Heide*) lõunas ja jõeäärsed metsaalad piki Elbet. Kuigi enamik kreisist paikneb jõest lõunas, on väike osa Amt Neuhausi ümbrusest vastaskaldal.

## Linnad ja vallad

Linnad:
# Bleckede
# Lüneburg, suur iseseisev linn
Vabad vallad:
# Adendorf
# Amt Neuhaus

*[[Samtgemeinde]]n:*
# Samtgemeinde Amelinghausen
## Amelinghausen1
## Betzendorf
## Oldendorf (Luhe)
## Rehlingen
## Soderstorf
# Samtgemeinde Bardowick
## Bardowick1
## Barum
## Handorf
## Mechtersen
## Radbruch
## Vögelsen
## Wittorf
# Samtgemeinde Dahlenburg
## Boitze
## Dahlem
## Dahlenburg1
## Nahrendorf
## Tosterglope
# Samtgemeinde Gellersen
## Kirchgellersen
## Reppenstedt1
## Südergellersen
## Westergellersen
# Samtgemeinde Ilmenau
## Barnstedt
## Deutsch Evern
## Embsen
## Melbeck1
# Samtgemeinde Ostheide
## Barendorf1
## Neetze
## Reinstorf
## Thomasburg
## Vastorf
## Wendisch Evern
# Samtgemeinde Scharnebeck
## Artlenburg
## Brietlingen
## Echem
## Hittbergen
## Hohnstorf
## Lüdersburg
## Rullstorf
## Scharnebeck1

1*Samtgemeinde* keskus

## Viited

## Välislingid

* Kreisi veebileht
László Krasznahorkai

**László Krasznahorkai** (sündinud 5. jaanuaril 1954 Gyulas) on ungari kirjanik.

Ta sündis aastal 1954 Gyulas, Békési komitaadis. Aastal 1972 lõpetas ta Gyulas gümnaasiumi ladina keele eriklassis. Seejärel õppis ta aastatel 1974–1976 õigusteadust Szegedi ülikoolis. Seejärel õppis ta Budapestis Loránd Eötvösi Ülikoolis, kuid aastal 1978 läks ta üle sama ülikooli filosoofiateaduskonda, mille lõpetas aastal 1983 ungari keele ja rahvahariduse erialal.

1985. aastal ilmus romaan "Saatana tango" (Sátántangó, eesti keeles 2019).

Tema romaanide põhjal on Béla Tarr teinud mitu mängufilmi.

Võitis Nobeli kirjanduspreemia aastal 2025.

## Teoseid
*"Sátántangó" (1985; eesti keeles "Saatana tango", 2019, tlk Siiri Kokla)
*"Kegyelmi viszonyok" (1986)
*"Az ellenállás melankóliája" (1989)
*"Az urgai fogoly" (1993)
*"Északról hegy, Délről tó, Nyugatról utak, Keletről folyó" (2003)
*"Az utolsó farkas" (2009; eesti keeles "Viimne hunt", 2018, tlk Reet Klettenberg)
*"Báró Wenckheim hazatér" (2016)

## Tunnustus
* 2004 – Kossuthi preemia
* 2015 – International Booker Prize
* 2021 – Austria riiklik Euroopa kirjanduse auhind
* 2025 – Nobeli kirjandusauhind
Dingleton

**Dingleton** (kuni 1990. aastani **Sishen**) on linn Lõuna-Aafrika Vabariigis Põhja-Kapimaa provintsis John Taolo Gaetsewe ringkonnas Gamagara vallas.

Dingletoni lähedal asub 1947. aastal rajatud Sisheni kaevandus, kus kaevandatakse rauamaaki. Dingleton on tekkinud kaevurite asulana.

Lõuna-Aafrika Vabariigi 2011. aasta rahvaloenduse andmetel oli Dingletoni elanikest mustanahalisi aafriklasi 78,53%, värvilisi 18,97%, India või Aasia päritolu inimesi 0,82%, valgeid 0,21% ja teisi 1,47%. Tsvana keelt pidas emakeeleks 57,13% inimesi, afrikaani keelt 26,25%, inglise keelt 4,41%, sotho keelt 1,61%, suulu keelt 1,59%, koosa keelt 1,43% ja ndebele keelt 1,37%.

## Viited
Reageeriv veebidisain

**Reageeriv veebidisain** (inglise keeles *responsive web design*, lühend **RWD**) on lähenemisviis veebidisainile, mis muudab veebilehe kujundust vastavalt erinevate seadmete, akende või ekraanide suurustele. Hiljutised uuringud käsitlevad vaataja lähedust kui osa konteksti vaatamist RWD laiendusena. Sisu, disain ja jõudlus on vajalikud kõigis seadmetes, et tagada kasutatavust ja rahulolu.

RWD-ga loodud veebileht  kohandab kujundust vaatamiskeskkonnale, kasutades paindlikke, proportsionaalsusel põhinevaid võrgustikke, paindlikke kujutisi, ja CSS3 meediumi päringuid.

* Paindlik võrgukontseptsioon nõuab lehekülje elementide suurust pigem suhtelistes ühikutes nagu protsent, mitte absoluutühikutes nagu piksel või punkt.
* Paindlikute piltide mõõtmed on samuti suhtelistes ühikutes, et vältida nende kuvamist väljaspool nende sisaldavat elementi.
*Meedia päringud lubavad erinevate CSS-stiilide kasutamise reegleid, toetudes seadme omadustele, mille peal kindel lehekõlg kuvatakse. Kõige levinum nendest on brauseri laius.

Reageeriv veebidisain on muutunud olulisemaks, kuna mobiilseadmed hõlmavad ligi poole kogu Interneti-liiklusest. Seepärast kuulutas välja Google 2015. aastal Mobileengdoni ja hakkas mobiilisõbralike veebilehtede hinnangut tõstma, kui otsing tehti mobiilseadmelt. Veebidisain on näide kasutajaliidese plastilisusest.

## Seotud mõisted

### Mobiilid esimesena, märkamatu JavaScript ja progressiivne täiustus
"Mobiilid esimesena", märkamatu JavaScript ja progressiivne täiustus on sarnased kontseptsioonid, mis eelnesid RWD-le. Mobiiltelefonide brauserid ei mõista JavaScripti ega meedia päringuid, seega on soovitatav luua veebisaidi põhialus ja täiustada seda nutitelefonide ja arvutite jaoks, selle asemel et teha veebileht, kasutades sujuvat vähendust (*graceful degradation*), mis muudaks lehe keeruliseks ja koormaks seda piltidega.

### Progressiivne täiustus, mis põhineb brauseril, seadmel või funktsioonide tuvastamisel
Inimesed kasutavad internetti palju mobiilseadmetel. 2014. aastal kasutasid inimesed esimest korda ajaloos Interneti pääsemiseks rohkem mobiiltelefone kui lauaarvutiteid. Kui veebileht peab toetama põhilisi mobiilseadmeid, millel puudub JavaScripti toetus, on kaks võimalust saada aru, kas teatud HTML-i ja CSS-i funktsioonid on toetatud: brauseri tuvastamine ("user agent")  ja moobilseadme tuvastamine. Need meetodid on aga usaldusväärsed ainult juhul, kui seade on kooskõlas andmebaasiga.

Võimekamate mobiiltelefonide ja personaalarvutite jaoks on populaarsed JavaScripti raamistikud nagu Modernizr, jQuery ja jQuery Mobile, mis suudavad otse testida brauseri HTML/CSS-funktsioonide tugifunktsiooone (või tuvastavad mobiilseadet või brauserit). Polyfills saab kasutada, et lisada funktsioonide tuge, nt toetada meediapäringuid (vajalikud reageeriva veebidisaini jaoks) ja täiustada HTML5 toega Internet Explorerit. Funktsioonide tuvastamine ei pruugi olla täiesti usaldusväärne; mõned võivad teatada, et funktsioon on saadaval, isegi kui see on puuduv või nii halvasti rakendatud, et ei toimi.

## Viited
Sergio Pitol

**Sergio Pitol Deméneghi** (18. märts 1933 Puebla – 12. aprill 2018 Xalapa) oli Mehhiko kirjanik, esseist, tõlkija ja diplomaat.

Ta sündis aastal 1933 Pueblas, Puebla osariigis. 4-aastaselt kaotas ta vanemad, teda kasvatas vanaema. Tema lapsepõlv möödus Potrero suhkruvabriku ümber koondunud asulas Veracruzi osariigis. Keskhariduse omandas ta Córdobas Veracruzi osariigis. Aastal 1950 asus ta Méxicosse, kus ta õppis õigusteadust ja filosoofiat.
Läti valdade loend

Selles loendis on kõik praegu Lätis olevad vallad. 2021. aastast alates on Lätis 511 valda.

## Loend

## Viited
Lüne klooster

**Lüne klooster** (saksa keeles *Kloster Lüne*) on klooster Saksamaal Lüneburgis Alam-Saksi liidumaal. Algselt benediktiini nunnadele ehitatud kloostris tegutseb nüüdisajal luterliku konvendi kapiitel. See on üks mitmest endisest kloostrist, mida haldab Hannoveri kloostrikoda (*Klosterkammer Hannover*).

## Ajalugu

Lüne klooster asutati 1172. aastal Hildeswidis von Markboldestorpi poolt. Verdeni piiskopi Hugo välja antud asutamisdokumendis ei ole märget eeskirjadele, seepärast arvatakse, et see oli kanoonikute kapiitel. Alles 1272. aastal on nunnakloostrit ühes dokumendis kirjeldatud kui benediktiinide nunnakloostrit ja alles 14. sajandi keskpaigast on täies ulatuses registreeritud benediktiinide kodukord.

Kloostri järelevaataja oli abtiss. Kloostri haldamine ja pastoraalne hooldus oli pandud nunnade poolt valitud praostile. Üks nendest praostidest, Heinrich I von Langeln, valiti Verdeni toomkapiitli poolt 1367. aastal Verdeni vürstlikuks piiskopiks. Lüne nunnaklooster kuulus Bursfelde kongregatsiooni.

Pärast reformatsiooni Lüneburgi vürstkonnas peeti esimene saksakeelne jumalateenistus 26. aprillil 1528 hertsog Ernst Usutunnistaja algatusel, vaatamata nunnade vastuseisule. 1529. aastal läks praosti vara hertsogi haldusesse ja ametisse pandi uus praost, kelle valisid välja kohalikud isandad ja kes pidi tagama luterliku doktriini rakendamise. Ent ortodokssete nunnade märkimisväärse vastupanu tõttu võttis see aega kuni 1562. aastani, enne kui uus doktriin konvendis täielikult üle võeti. Lüneburgi kloostrimäärustiku normi alusel säilitas klooster ka oma iseseisvuse. 1711. aastal muudeti klooster hertsog Georg Ludwigi (hilisema Suurbritannia kuninga George I) korraldusega luterlikuks konvendiks, mille peamine ülesanne oli hoolitsemine Lüneburgi maakonna aadli vallaliste tütarde eest.

Nunnaklooster kuulub 19. sajandist Hannoveri kloostrikotta. Praegu on ametis abtiss Reinhild von der Goltz.

## Arhitektuur

1380. aastal ehitati klooster pärast suurt tulekahju tellisgootika stiilis ümber. Ristikäik, ühelööviline kirik 1412. aastast ja *Nonnenchor* on hästi säilinud, sama kehtib endise dormitooriumi kohta.

## Kunst

Lüne on tuntud oma kudumite ja tikandite (villane linasel) poolest. Väärtuslikud valge tikandiga (*Weißstickerei*) altaririided, paasturiided (*Fastentücher*) ja vaibad, millest vanimad pärinevad umbes 1250. aastast, on välja pandud kloostri põhikorrusel, 1995. aastal avatud tekstiilimuuseumis. Kirikus *Nonnenchor*i altaril on maal Lucas Cranach vanema töökojast. Kõrge altari triptühhon (nikerdatud altar) valmis 16. sajandi alguses. Märkimisväärsed on ka seinamaalingud kloostri refektooriumis umbes aastast 1500.

## Välislingid

* http://www.kloster-luene.de
Vello Valdna

**Vello Valdna** (sündinud 5. novembril 1937) on eesti tehnikateadlane päikeseenergeetika ja optoelektroonika pooljuhtmaterjalide alal.

Ta on lõpetanud 1963. aastal Tallinna Polütehnilise Instituudi laevajõuseadmete insenerina. 1984. aastal kaitses ta Uurali Teaduskeskuse Keemia Instituudis tehnikakandidaadi väitekirja.

Töötas Giprorõbfloti Tallinna Osakonnas insener-konstruktorina 1963–1966.
Tallinna Polütehnilise Instituudi aspirant 1967–1969.
Tehnikakandidaat pooljuhtmaterjalide tehnoloogia alal (Uurali Teaduskeskuse Keemia Instituut, 1984).

TPI/TTÜ keemiateaduskonna vanemteadur ja juhtivteadur (1970–2005), Keemia ja materjalitehnoloogia teaduskonna Materjaliteaduse instituudi pooljuhtmaterjalide tehnoloogia õppetooli erakorraline vanemteadur (2005–2013).

Mürade tekkemehhanismi kindlaksmääramine polükristalsetes fotojuhtides koos A.&nbsp;Jaaksoniga TREKBst (1969).
Fotomodulaatorite väljatöötamine alalisvoolu nanovoltmeetrite jaoks TREKB tellimusel 1971. aastal ja GNIPI tellimusel 1982. aastal, ning nende tootmisse juurutamine tehases Izmeritel (Tsernovtsõ) 1983. aastal.

Madala müranivoo, kõrge tundlikkuse ja töökindlusega fotoresistorite väljatöötamine Eesti Raadio jaoks (1973).

PbS kiirgusdetectorite väljatöötamine koos P.&nbsp;Tõnsbergiga Raadiooptika Instituudi jaoks 1975.

Fotodešifraatorite väljatöötamine koos Mehis Pilvega (TREKB tellimisel 1971. aastal).

Rohkem kui 45 teaduspublikatsiooni autor ja kaasautor.

Tööstusomand (Patentsed leiutised):
High efficiency polycrystalline phosphors and method of making same; Omanikud: Bruker Ax Inc.; Autorid: Vello&nbsp;Valdna, Roger&nbsp;Durst; Prioriteet: US19980093280P; US19990313565; 17.07.1998.
Efektiivsed polükristalsed luminofoorid ja nende valmistamise meetod.; Omanikud: Bruker AXS, Inc.; Autorid: Vello&nbsp;Valdna, Roger&nbsp;D.&nbsp;Durst; Prioriteet: US/17.07.98/US 93280 P; US/14.05.99/US 313565; 12.07.1999.
United States Patent US 6,254,806 B1, Granted on July 3, 2001. Autor: Vello Valdna.

## Tunnustus
* 1979 A.S. Popovi nim. Raadioelektroonika ja Side Teaduslik-Tehnilise Ühingu (RESTTÜ) diplom.
* 1985 Eesti NSV Riiklik Preemia, (kollektiivis).
* 1998 Eesti Vabariigi teaduspreemia tehnikateaduste alal töö eest "Pooljuhtmaterjalid päikeseenergeetikale ja optoelektroonikale" kollektiivis Enn Mellikov (kollektiivi juht), Mare Altosaar, Malle Krunks, Jüri Krustok ja Vello Valdna.

Tegevus teadusorganisatsioonides:
- IEEE Communication Society liige (alates a. 2010)
- BWW Society liige (alates a. 2000)
- Materials Research Society liige (alates a. 1995)
- Eesti Füüsika Seltsi liige.
- Eesti Keemia Seltsi liige.
- A.S. Popovi nimelise Raadioelektroonika ja Side Teaduslik-Tehnilise Ühingu (RESTTÜ) liige (1971−1991).

## Viited

## Välislingid
*
Id Rev

**Id Rev** (või **id_rev**, varem **Septemberpunk** ja **Idiootsuse Revolutsioon**) on aastatel 1995–2014 tegutsenud Eesti punkrokk, indie rock ja post-rock bänd, kes on oma lugudes kasutanud ka Mihkel Veske, Heiti Talviku, Juhan Viidingu, Viivi Luige, Paul-Eerik Rummo, Hasso Krulli ja Jürgen Rooste luulet.

## Koosseis
* Neeme Lopp – kitarr, vokaal
* Margus Tamm – bass
* Arie Passov – kitarr
* Randel-Won Nava – trummid
* Kaupo Kaldmäe – süntesaatorid, elektroonika
* Lauri Siir – kitarr (ajutiselt)

## Diskograafia
* "26.04.86" (1998) (nime all Idiootsuse Revolutsioon)
* "1995–1999" (2001)
* "Sina ei" (2001). Taasavaldatud vinüülina aastal 2021.
* "Paratamatus Anna Mulle Käsi (Vaene EP)" (2002)
* "Kuhu kadus joie de vivre" (2009)

## Viited

## Välislingid
*Ansamblist veebisaidi discogs.com andmebaasis
Oleg Lossev

**Oleg Vladimirovitš Lossev** (vene keeles Оле́г Влади́мирович Ло́сев; 10. mai 1903 Tver – 22. jaanuar 1942 Leningrad) oli vene füüsik ja leiutaja.

Lossevi eksperimentide käigus valmis 1927. aastal esimene valgusdiood. Ränikarbiidil tekkis alalisvoolu läbilaskmisel kontaktikohas roheline helendus. Lossev avaldas selle kohta artikli 1927. aastal vene ajakirjas Телеграфия и телефония без проводов ('traadita telegraaf ja telefon'). Aastail 1924–1930 avaldatud 16 artiklis kirjeldas Lossev põhjalikult seda nähtust ja võimalusi selle kasutamiseks.

Ta sai 16 patenti ja autoritunnistust ning avaldas 43 teadusartiklit pooljuhtide vallas.

## Elulugu
### Varajane elu
Lossev sündis 10. mail (27. aprillil vana kalendri järgi) 1903 Tveris aadliku peres. Kooliõpilasena sattus 1917. aastal Tveri raadiojaama ülema avalikule loengule, mis tekitas temas huvi raadiotehnika vastu. Lossevil ei olnud erialast haridust, raadiotehnika vallas oli ta iseõppija.

### Erialane töö
1920. aastal asus tööle Nižni Novgorodi raadiolaboratooriumi. Seal hakkas uurima kristalldetektorit. 1922. aastal valmis tal oma koduses laboratooriumis Tveris tsinkoksiidi kristallist ja söeniidist detektoriga esimene raadiovastuvõtja. Lossev leidis, et niisugusel kristalldetektoril on eelpingestamise korral negatiivne diferentsiaaltakistus, mis tagas signaali võimendamise. Lossev sai mitu patenti kristalldetektorite valmistamise ja kasutamise kohta. Kaarlahenduse uurimisel märkas Lossev elektroluminestsentsi. Elektroluminestsentsi edasiseks uurimiseks puudusid Lossevil vahendid.

1928. aastal viidi Nižni Novgorodi raadiolaboratoorium Leningradi Keskraadiolaboratooriumi koosseisu, kuhu siirdus ka Lossev ning jätkas pooljuhtkristallide uurimist. Osa katseid tegi Lossev Abram Joffe juures Füüsika-tehnika instituudis. Lossev tegi katseid rohkem kui 90 ainega ning oli lähedal transistori loomisele. Lossev sai aru, et ränikarbiiddetektoril tekkiv kiirgus ei ole termiline. Tal õnnestus tekkinud kiirgust moduleerida kuni 78,5&nbsp;kHz sagedusega, mis teeb võimalikuks niisuguse seadme kasutamise optilise side jaoks.

Lossevi uurimistöö kaldus kõrvale laboratooriumi temaatikast ning ta läks tööle Leningradi meditsiiniinstituuti. Seal töötamise ajal esitas ta dokumendid (21 ilmunud artiklit ja 12 autoritunnistust) teaduskraadi taotlemiseks. 1938. aastal sai ta füüsika-matemaatika alal teaduste kandidaadiks elektroluminestsentsi alaste uurimuste eest.

### Surm
Lossev suri kurnatuse tõttu Leningradi blokaadi ajal 22. jaanuaril 1942. Tema matmiskoht on teadmata. Lossev avaldas oma uurimistulemused venekeelsetes ajakirjades. Tema tööd jäid pooleks sajandiks unustusse, neid märgati ja tunnustati alles 20. sajandi lõpus ja 21. sajandi alguses.

## Kirjandus
* Zheludev, Nikolay (April 2007). "The life and times of the LED – a 100-year history". Nature Photonics. Nature Publishing Group. 1(4): 189–192.

## Välislingid
*
Tühi metall

**Tühi metall** (inglise keeles *bare metal*, *bare machine*) tähistab Informaatikas arvutit, mis kasutab käskude täitmiseks riistvara ilma operatsioonisüsteemi sekkumiseta.

Tänapäeval on see kujundlik väljend enamasti kasutusel ajakriitiliste latentsusnõuetega püsivara ja manussüsteemide puhul. Võrreldes tühjaks metalliks nimetatavate arvutitega, on tavalistes arvutites tuum ning operatsioonisüsteem, mille abil rakendusi käivitatakse ja kasutatakse.
Oldendorfer Totenstatt

**Oldendorfer Totenstatt** on rühm kuuest matmispaigast ja megaliitilisest kohast Oldendorfis, Amelinghausenist põhjas, Luhe jõe orus, Lüneburgi kreisis Saksamaa Alam-Saksi liidumaal. See koosneb dolmenitest (kohad 1, 3 ja 4) ning tumulustest (kohad 2, 5 ja 6).

## Kohad 1, 3 ja 4

* Koht 1 on 45 m pikk dolmen, millest enamus on purustatud.
* Koht 3 on jäänuk pinnasekuhjast, ikka veel 43 m pikk. Enamus selle välistest kividest on ikka veel siin, kas *[[in situ]]* või kummuli. Kamber pidi asuma lõigus, mida enam ei ole.
* Koht 4 on 80 m pikk dolmen. Sellel oli algselt umbes 100 välist kivi, millest 14 on ikka veel *in situ*, ülejäänud pandi tagasi restaureerimise käigus (mõned kuiva kiviseinana lõhesid täitmas). Koridorhaud koosnes umbes 8 m pikast kambrist, millel oli 12 püsti kandvat kivi ja paar vahekäigu kivi. Algsed viis kambri päisekivi, samuti läbikäigu päisekivi on kadunud. Kambri paiknemine dolmenis on otsas, samuti on külgsissepääs kambrisse on lõpuni hästi tasakaalus, nii et koht on klassifitseeritud üheks niinimetatud Holsteini tüüpi kambriks *(Holsteiner Kammer)*.

## Kohad 2, 5 ja 6

* Koht 2 on umbes 20 m diameetriga tumulus, mille keskel paiknevad koridorhaua jäänused (püsttala ja laetala (*Schwellenstein*)).
* Kohad 5 ja 6 on pronksiaja tumulused.

## Leiud

Kohtade 2 ja 4 kambritest on leitud erinevates kihtides kellpeekrite, kerajate anforate ja Nöörkeraamika kultuuride jäänukeid.

## Välislingid

* Oldendorf Totenstatt saidil www.oldendorf-luhe.de
Hlobane

**Hlobane** on linn Lõuna-Aafrika Vabariigis KwaZulu-Natali provintsis Zululandi ringkonnas.

Linn on rajatud 1924. aastal, põhiliseks tegevusalaks on kivisöe kaevandamine.

28. märtsil 1879 toimus piirkonnas Briti vägede ja suulude vahel Hlobane lahing.

Lõuna-Aafrika Vabariigi 2011. aasta rahvaloenduse andmetel oli Hlobane elanikest mustanahalisi aafriklasi 99,63%, valgeid 0,20%, India või Aasia päritolu inimesi 0,03% ja teisi 0,13%. Suulu keelt pidas emakeeleks 96,18%, inglise keelt 0,82% ja sotho keelt 0,69%.

## Viited
SVT1

**SVT1** on Rootsi avalik-õiguslik telekanal. Mida haldab Sveriges Television. 

Kanal alustas tööd 1956. aastal. Kanal näitab uudiseid, filme, loodusfilme ja teadussaateid.
Navinki

**Navinki** (vene keeles *Novinki*) on Minski linnaosa, mis asub linna põhjaosas Centralny rajooni territooriumil. Linnaosa teenindavad ühisveokitena üksnes bussid.

Navinkis asub aastal 1999 asutatud Minski Püha Jelizaveta klooster, mis on ainus tegutsev klooster selles linnas. Linnaosas on üks lasteaed.

Linnaosa on rajatud endise Navinki aleviku küla maadele, mis arvati Minski koosseisu aastal 2003. Küla on esmamainitud XIX sajandil. 2018. aastal rajati sinna psühhoneuroloogiahaigla, algselt *1. Nõukogude vaimuhaigete töökoloonia Navinkis*. Teise maailmasõja ajal põletasid Saksa okupatsiooniväed haigla maha, selle patsiendid aga hukati. Sõja järel ehitati küla ja haigla üles, 1949. aastast kannab see nime Riiklik Kliiniline Psühhiaatriahaigla. 1950. aastatel sai küla Minskiga bussiühenduse.

## Viited
Viimsi JazzPopFest

**Viimsi JazzPopFest** on Harju maakonnas Viimsi asulas toimuv džäss- ja popmuusikafestival, kus osalevad Eesti koorid ja vokaalansamblid. 

Festivali korraldab Viimsi vallavalitsus. Festivali kunstiline juht on Aarne Saluveer.

Esimene festival toimus 2010.

## Viited

## Välislingid
*Koduleht
Jüri Eintalu

**Jüri Eintalu** (sündinud 8. aprillil 1962 Tallinnas) on eesti teadusfilosoof ja tõlkija. 

Ta töötas aastatel 2003–2004 Tartu Ülikoolis teadurina ja 2004–2008 Sisekaitseakadeemias dotsendina. 2018. aastal vahendas ta eesti keelde Robert Nozicku peateose "Anarhia, riik ja utoopia".

## Haridus
Eintalu on lõpetanud Tallinna 1. Keskkooli ja 1990. aastal Tartu Ülikooli füüsika-keemiateaduskonna füüsika erialal. Aastatel 1991–1995 õppis ta Tartu ülikooli filosoofiateaduskonnas magistri- ja 1996–2001 doktoriõppes. Ta sai 1995. aastal teadusmagistri (*Magister artium*) kraadi filosoofias ja 2001. aastal doktorikraadi filosoofias (doktoritöö "The Problem of Induction: The Presuppositions Revisited" ('Induktsiooniprobleem: lähte-eelduste taasanalüüs'); juhendaja Rein Vihalemm). 

1998. aastal täiendas ta end Århusi Ülikooli filosoofia teaduskonnas ja 2000. aastal Budapestis Kesk-Euroopa Ülikoolis, kus läbis doktoriõppe abiprogrammi filosoofias. 

## Raamatud
*2001 – Jüri Eintalu. "The problem of induction: the presuppositions revisited" (seeria "Dissertationes philosophicae Universitatis Tartuensis"). Tartu: Tartu University Press. 120 lk, ISBN 998-5565916
*2005 – Jüri Eintalu. "Filosoofia põhiküsimusi". Tallinn: Sisekaitseakadeemia. 79 lk, ISBN 998-5671201 https://dspace.ut.ee/bitstream/handle/10062/15998/9985671201.pdf?sequence=1&isAllowed=y
*2009 – Jüri Eintalu. "Hume's problem reconsidered: the presuppositions of the problem of induction, generalized goodman predicates, relativity, undecided games". Saarbrücken: Lambert Academic Publishing. 134 lk, ISBN 978-3838324906

#### Tõlgitud teosed
*2003 – Dan Cryan. "Juhatus loogikasse". Tõlkinud ja kommenteerinud Jüri Eintalu. Kirjastus Koge, 184 lk, ISBN 998-5849286
*2018 – Robert Nozick. "Anarhia, riik ja utoopia". Tõlkinud Jüri Eintalu. Tartu: Ilmamaa, ISBN 978-5775950

#### Järelsõna
*2005 – Ludwig Wittgenstein. "Filosoofilised uurimused". Tõlkinud ja kommenteerinud Andres Luure, järelsõna kirjutanud Jüri Eintalu. Tartu: Ilmamaa, ISBN 978-9985770801

## Viited

## Välislingid
*Jüri Eintalu. Eesti Teadusinfosüsteemis
Pärnumaa meistrivõistlused

**Pärnumaa meistrivõistlused** on Pärnu maakonnas korraldatavad spordivõistlused (meistrivõistlused), kus selgitatakse individuaalselt või meeskondlikult mingi ala parim, keda nimetatakse **Pärnumaa meistriks**.

*Pärnumaa meistrivõistlused jalgpallis (Vapruse Karikas)
*Pärnumaa meistrivõistlused sulgpallis
*...
James Tarkowski

**James Alan Tarkowski** (sündinud 19. novembril 1992 Manchesteris) on Inglismaa jalgpallur. Ta mängib keskkaitsjana Premier League'i klubis Everton.

2009. aastal liitus ta Inglismaa tugevuselt kolmanda liiga klubiga Oldham Athletic. Liigas tegi ta klubi põhimeeskonnas debüüdi 2011. aasta jaanuaris.

2014. aasta jaanuaris sõlmis ta lepingu Brentfordiga, mis mängis toona Inglismaa tugevuselt kolmandas liigas. Samal aastal kindlustas klubiga pääsu Inglismaa esiliigasse.

2016. aasta veebruaris sõlmis ta lepingu Burnleyga, mis mängis toona Inglismaa esiliigas. Inglismaa kõrgliigas mängis ta Burnleyga pärast seda kuus hooaega.

Pärast seda, kui Burnley oli Inglismaa kõrgliigast välja langenud, sõlmis Tarkowski 2022. aasta juulis nelja-aastase lepingu Evertoniga.

Debüüdi Inglismaa jalgpallikoondises tegi ta 27. märtsil 2018 sõprusmängus Itaalia vastu.

## Viited

## Välislingid

* Profiil Everton F.C. kodulehel
Jay Leno

**James Douglas Muir** "**Jay**" **Leno** (sündinud 28. aprillil 1950 New Rochelle'is New Yorgi osariigis) on Ameerika Ühendriikide näitleja.

## Välislingid
*
Tartumaa Arendusselts

**Tartumaa Arendusselts** on Tartu maakonnas tegutsev mittetulundusühing. 

Põhikirja järgi on ühingu tegevuse põhieesmärk "kohaliku elu arendamine tuginedes avaliku, era- ja kolmanda sektori koostööle". Ühing on üks LEADERi tegevusgruppe Eestis.

Ühingusse kuulub 38 ettevõtet ja 53 mittetulundussektori esindajat. 

## Viited

## Välislingid
*Koduleht
Kairi

**Kairi** on eesti naisenimi. Nime Kairi nimepäev on 9. aprill.

1. jaanuari 2018 seisuga oli Eestis eesnimi Kairi 1665 naisel. Kairi on Eestis populaarsuselt 109. naisenimi.

Kõige populaarsem on eesnimi Kairi vanuserühmas 35–39, kus neid on 10 000 elaniku kohta 38,52 ning Saare maakonnas, kus neid on 10 000 elaniku kohta 20,04. Vanim Kairi oli vanuserühmas 65–69, noorim vanuserühmas 0–4. Kairi on keskmiselt 36 aasta vanune (mediaanvanus on 37).

Lätis oli 2021. aasta 30. juuni seisuga eesnimi Kairi 1 inimesel.

## Nime kandjaid
* Kairi Kasearu
* Kairi Kiik
* Kairi Leivo
* Kairi Look 
* Kairi Saks

## Viited
Sigrid (eesnimi)

**Sigrid** on skandinaavia päritolu naisenimi. See on levinud ka Eestis ja Saksamaal.

Nimi on pärit vanapõhja nimest Sigríðr, mis koosneb sõnadest *sigr* 'võit'  ja *fríðr* 'ilus'. Ruunikirjas kirjutati seda ᛊᛁᚲᚱᛁᚦ (sikriþ) või ᛊᛁᚱᛁᚦ (siriþ).

## Nime levik
### Eestis
1. jaanuari 2018 seisuga oli Eestis eesnimi Sigrid 914 naisel. Sigrid on Eestis populaarsuselt 200. naisenimi.

Kõige populaarsem on eesnimi Sigrid vanuserühmas 25–29, kus neid on 10 000 elaniku kohta 15,44 ning Rapla maakonnas, kus neid on 10 000 elaniku kohta 9,77. Sigrid on keskmiselt 35 aasta vanune (mediaanvanus on 33). 

### Norras
14. sajandil oli Sigrid Norras kõige populaarsem naisenimi. Ka järgmistel sajanditel oli see levinud, kuid nime populaarsus hakkas langema 20. sajandi alguses.

2012. aastal oli Norras 7124 naist, kelle ainuke või esimene eesnimi oli Sigrid. Populaarsuselt oli see 85. naisenimi.

### Rootsis
Rootsis oli 2012. aasta lõpus 13 179 naist, kelle nimi oli Sigrid, neist 5194 oli see esimene või ainuke eesnimi.

## Nime kandjaid
* Sigrid
* Sigrid Huik
* Sigrid Kaag
* Sigrid Orusaar
* Sigrid Sepp
* Sigrid Undset

## Viited
Hector Malot

**Hector-Henri Malot** (20. mai 1830 La Bouille – 17. juuli 1907 Fontenay-sous-Bois) oli prantsuse kirjanik.

Hector Malot õppis ülikoolis õigusteadust, kuid temast sai kutseline kirjanik. Malot kirjutas üle 70 raamatu, millest on kõige tuntum 1859. aastal ilmunud romaan "Perekonnata" ("Sans famille"), eestikeelses tõlkes ilmunud 1931., 1959., 1995. ja 2007. aastal.
Gonubie

**Gonubie** on linn Lõuna-Aafrika Vabariigis Ida-Kapimaa provintsis Buffalo City linnaringkonnas. Linn asub India ookeani rannikul, Gonubie jõe suudmes East Londonist ligikaudu 21 km kirde pool.

Lõuna-Aafrika Vabariigi 2011. aasta rahvaloenduse andmetel oli Gonubie elanikest valgeid 68,56%, mustanahalisi aafriklasi 26,68%, värvilisi 2,65%, India või Aasia päritolu inimesi 1,35% ja teisi 0,78%. Inglise keelt pidas emakeeleks 56,57%, afrikaani keelt 20,50% ja koosa keelt 19,72%. 

Suur osa Gonubie elanikest töötab või õpib East Londonis.

## Viited
Tsomo

**Tsomo** on linn Lõuna-Aafrika Vabariigis Ida-Kapimaa provintsis Chris Hani ringkonnas Lukhanji vallas.

Tsomo on asutatud Briti sõjalise tugipunktina 1877. aastal.

Lõuna-Aafrika Vabariigi 2011. aasta rahvaloenduse andmetel oli Tsomo elanikest mustanahalisi aafriklasi 94,83%, värvilisi 2,13%, India või Aasia päritolu inimesi 1,71%, valgeid 1,28% ja teisi 0,05%. Koosa keelt pidas emakeeleks 88,65% inimesi, inglise keelt 3,14%, afrikaani keelt 1,12% ja suulu keelt 0,96%.

## Viited
Minski Püha Jelizaveta klooster

**Püha Jelizaveta klooster** (venekeelse täisnimega *Свято-Елисаветинский монастырь*) on Moskva Patriarhaadi Valgevene Eksarhaadi Minski piiskopkonna nunnaklooster Minski linna Navinki linnaosas aadressil ул. Выготского 6.

Klooster asutati aastal 1999. Sealsed nunnad tegelevad Navinkis asuva psühhoneuroloogiahaigla, ent ka teiste Minski haiglate patsientide põetamisega. Klooster kujuneski välja Püha Jelizaveta õdede tegevusest, kes keskendusid heategevuses peamiselt põetamisele. Klooster on nime saanud suurvürstinna Jelizaveta Fjodorovna järgi.

Kloostril on kaks kirikut. Nikolai Imetegija kirik avati aastal 1999, Jelizaveta kirik aastal 2005. Seal kavatsetakse avada ka kolmas kuninglike suurkannatajate kirik. Kloostrikompleksi aladel asub veel aastal 2008 sisse pühitsetud ja üldusele avatud kirik. 

Kloostrile alluvad psühhoneuroloogilise internaadi nr. 3 juures 6. veebruaril 1998 avatud kodukirik, Minski Põhjakalmistul 10. mail 2005 avatud kirik ja Łysaja Hara külas 3. jaanuaril 2010 avatud kirik.

## Viited

## Välislingid
* Kloostri koduleht
Meeta

**Meeta** on eesti naisenimi.

1. jaanuari 2018 seisuga oli Eestis eesnimi Meeta 164 naisel. Meeta on Eestis populaarsuselt 583. naisenimi. Kõige populaarsem oli eesnimi Meeta üle 85-aastaste vanuserühmas, kus neid oli 10 000 elaniku kohta 22,63. Meeta oli keskmiselt 80 aasta vanune (mediaanvanus oli 85). 

1. jaanuari 2022 seisuga oli Eestis eesnimi Meeta 115 naisel. Meeta oli populaarsuselt 719. naisenimi. Meeta oli keskmiselt 78 aasta vanune (mediaanvanus oli 86).

## Nime kandjaid
*Meeta Kristel
*Meeta Murd

## Viited
Juhan Raude

**Juhan Raude** (sünninimi **Juhan Vinberg**; 5. juuli 1919 Anija, Harjumaa – 25. november 1984 Tallinn) oli eesti kultuuritegelane.

Enne Teist maailmasõda oli ta Ülemaalise Eesti Noorsoo Ühenduse Tallinna osakonna tantsija.

1950. aastal oli ta IV üldtantsupeo üks rahvatantsujuhte.

1950. aastatel töötas ta Eesti NSV Rahvaloomingu Keskmaja osakonnajuhatajana, hiljem Laulupeo Büroo töötajana.

Ta on maetud Tallinna Metsakalmistule.

## Tunnustus
*1955, 1957 Eesti NSV Ülemnõukogu Presiidiumi aukiri
*1977 Eesti NSV teeneline kultuuritegelane

## Viited
Tartumaa Turism

**Tartumaa Turism** on Eesti sihtasutus, mis tegeleb eelkõige Tartu turismiga seonduvaga. Sihtasutus haldab Tartu peamist turismiportaali visittartu.com. Sihtasutuse peakontor asub Tartus Jaani tänav 7.

Sihtasutus kanti Äriregistrisse 1999.

## Vaata ka
*Lõuna-Eesti Turism

## Viited

## Välislingid
*https://visittartu.com
Dubleerijad testimisel

Tarkvaraarenduses kasutavad arendajad tarkvara kvaliteedi tõstmiseks tehnikat, mida nimetatakse automatiseeritud testimiseks. Sageli tarkvara versiooniuuendus on keeruline komplekt objektidest ja protseduuridest, mis suhtlevad lõpliku tulemuse loomiseks. Automatiseeritud ühiktestides võib osutuda vajalikuks kasutada objekte või protseduure, mis näevad välja ja käituvad sarnaselt tarnimiseks ette nähtud omadega, kuid on tegelikult lihtsustatud versioonid, mis vähendavad keerukust ja hõlbustavad testimist. **Dubleerija** on üldine mõiste, mis tähistab objekte või protseduure, mille vastu asendatakse testimisel tarnitavaid objekte.

## Dubleerijate tüübid

Gerard Meszaros  määratles mitu erinevat mõistet, mida ta koondas dubleerijate alla. Tema poolt on defineeritud järgmised tüübid:

# Tupikud (stub) esitavad eeldefineeritud vastused testimise käigus tehtud päringutele.
# Libaobjekte (mock object) kasutatakse testitava koodi väljundi kontrollimiseks, esmalt määratledes ootused nendele ja seda enne testitava koodi täitmist.
# Spioone (test sky) kasutatakse testitava koodi "kaudse väljundi" kontrollimiseks, on sarnased tupikutega, kuid talletavad teatud infot.
# Võltsobjekte (fake object) kasutatakse testimise lihtsustamiseks, näiteks  kasutatakse mälus andmebaas testimisel, selle asemel, et tekitada juurdepääsu tegelikule andmebaasile.
# Manekeene (dummy object)  liigutatakse ringi, kuid ei kasutata. Tavaliselt neid on vaja parameetrite edastamiseks.

## Vaata ka
*Tarkvara testimine
*Tarkvaraarendus

## Viited
Gravitrips

**Gravitrips** (inglise keeles **Connect Four**) on kahele mängijale mõeldud trips-traps-trulli laadi lauamäng. Eesmärk on seada esimesena neli oma värvi nuppu 6×7-pesalisel mänguraamil diagonaal-, püst- või rõhtasendis üksteise kõrvale ritta.

Nõukogude Liidus Eesti NSV-s toodeti mängu selle nime all ettevõttes Norma, Ukraina NSV tehases Metallist (Tšernivtsis) valmistatud sama mängu nimi oli "Kvartet", Odessa trükimasinate tehases toodeti mängu „Kvadro“ nime all jne.

6×7-pesalisel mänguraamil on 0–42 kaht värvi nupu eri asenditesse paigutamiseks 4&nbsp;531&nbsp;985&nbsp;219&nbsp;092 võimalust, õige strateegia korral võidab mängu alati esimesena alustanu, kas 41. käigul või varem.

Ameerika Ühendriikides tuli see mäng turule nimega "Connect Four", nime registreeris kaubamärgina Milton Bradley ja mängu tootis tema lauamängude ettevõte alates veebruarist 1974.

## Viited

## Välislingid
Polaarklubi

**Polaarklubi** on Eesti Meremuuseumi juures tegutsev klubi, mis ühendab neid Arktika ja Antarktika huvilisi, kes on osalenud polaaruuringutes või nende uuringutega seotud tegevustes. Oma tegevusega tutvustab ja populariseerib klubi polaartemaatikaga seotut.

Klubi on asutatud 1. detsembril 1984.

## Klubi presidendid
* Jüri Martin (1984–1991)
* Enn Kaup (1991–2003)
* Vello Park (2003–2014)
* Andres Tarand (2015–2023)

Alates 2023. aasta oktoobrist on klubi president Andres Kollist.

## Viited

## Välislingid
*Klubi tutvustus Eesti Meremuuseumi kodulehel
Heli Tiirmaa-Klaar

**Heli Tiirmaa-Klaar** on eesti diplomaat.

1989–1993 õppis ta Tartu Ülikoolis sotsioloogiat (bakalaureusetöö "Interaktsioon ja kultuur"), 1993–1994 Århusi Ülikoolis politoloogiat, 1995–1996 Kesk-Euroopa Ülikoolis magistritasemel politoloogiat ja 1998–1999 George Washingtoni Ülikoolis rahvusvahelisi suhteid ja riiklikku julgeolekut.

2004–2006 juhtis ta Tallinna Ülikooli rahvusvaheliste suhete osakonda.

Ta on olnud kaitseministeeriumi nõunik küberjulgeoleku alal, küberkaitse nõunik NATO peakorteris 2010–2011 ja NATO esimese küberpoliitika toimkonna liige. Kuue aasta vältel oli ta Euroopa Liidu Välisteenistuse küberjulgeolekupoliitika koordinatsioonisektori juht.

Septembrist 2018 on ta Eesti küberjulgeoleku erivolitustega diplomaatiline eriesindaja. Euroopa Liidu esimese küberjulgeoleku diplomaadina juhtis ta reeglite väljatöötamist, mille kohaselt võib Euroopa Liit kehtestada sanktsioone vastuseks küberrünnakule.

Detsembris 2018 nimetas ajakiri Politico Heli Tiirmaa-Klaari Euroopa 2019. aasta olulisimate mõjutajate seas, asetades ta edetabelis tegijate kategoorias 4. kohale Euroopa Komisjoni peasekretäri Martin Selmayri järel ja Ukraina ekspeaministri Julia Tõmošenko ees.

## Akadeemiline tegevus
2008. aastal juhendas ta koos Hindrek Lootusega Tallinna Ülikooli riigiteaduste instituudis Anneli Leega-Piiskopi magistritööd "Küprose konfliktist Euroopa Liiduga läbirääkimiste valguses".

## Isiklikku
Tema abikaasa on eesti diplomaat Toivo Klaar. Neil on poeg ja tütar.

Ta valdab eesti, inglise, prantsuse, saksa ja vene keelt.

## Artikleid
*Building national cyber resilience and protecting critical information infrastructure. Journal of Cyber Policy, Volume 1, 2016, 18. mai 2016.
*Botnets, Cybercrime and National Security. Rmt: Botnets. Sari: SpringerBriefs in Cybersecurity. London, etc.: Springer, 2013.

## Viited

## Välislingid
*Ainar Ruussaar. Diplomaat: küberjulgeolek ja keskkonnakaitse on kõigi ühine asi Postimees, 5. oktoober 2018 (intervjuu)
Lepistu kalmistu

**Lepistu kalmistu** on kalmistu Räpina kihelkonnas Võrumaal, tänapäevase haldusjaotuse järgi Põlva maakonnas Räpina vallas Sillapää külas. 

## Ajalugu
Räpina kihelkonda asutati õigeusu kirikuaiale lisaks 1834. aastal kirikust umbes 0,8 km kaugusele ka õigeusu kalmistu. Selleks andis Räpina mõisnik tasuta maatüki, mille suurus 800 ruutsülda. 1855. aastal maeti see kalmistu täis ning mõis andis juurde tasuta veel 800 ruutsülda. Algselt maeti sinna koguduse venelastest liikmeid, hiljem ka eestlasi.

Kalmistule ehitati 1911. aastal kivikabel.

## Kirjeldus
Kalmistu asub Sillapää külas Räpina-Kahkva tee ääres. Kalmistu krundi pindala on praegu umbes 0,85 ha.

## Viited

## Kirjandus
*"Räpina". // Võrumaa. Maateaduslik, tulunduslik ja ajalooline kirjeldus. Eesti II. Tartu 1926. Lk 350

## Välislingid
*Räpina valla kalmistute kasutamise eeskiri. Vastu võetud 21.12.2011 nr 17. RT IV, 18.12.2012, 85
*Lepistu kalmistu Räpina valla kodulehel
Seikani tunnel

**Seikani tunnel** (jaapani keeles 青函トンネル *Seikan tonneru* või 青函隧道 *Seikan zuidō*) on Jaapanis Honshū ja Hokkaidō saart ühendav raudteetunnel. 

Tunneli kogupikkus on 53,85 kilomeetrit, millest 23,3 km kulgeb mere all.
Jamali–Euroopa torujuhe

**Jamali–Euroopa torujuhe** on Venemaalt Saksamaale kulgev maagaasi torujuhe. Torujuhe algab Tveri oblastis Toržoki gaasi sõlmjaamast, kulgeb läbi Valgevene ja Poola ning lõpeb Oderi äärse Frankfurdi lähedal Mallnowi kompressorjaamas. 

Torujuhtme kogupikkus on üle 2000 kilomeetri ning projektijärgne läbilaskevõimsus 32,9 miljardit kuupmeetrit gaasi aastas.

Torujuhe ehitati aastatel 1994–2006. 

## Viited

## Välislingid
* gazprom.com: Yamal-Europe pipeline
Helmuth Kasesalu

**Helmuth Kasesalu** (Helmuth Kasperg; 15. juuni 1929 Ohtu, Harjumaa – 2. mai 2007) oli eesti kirjastustegelane ja mäeinsener.

Ta lõpetas 1948. aastal Tallinna 2. Keskkooli (hõbemedaliga) ja 1953. aastal Tallinna Polütehnilise Instituudi mäeinsenerina. Seejärel töötas 1960. aastani TPI mäekateedri lektorina.

1970.–1980. aastatel oli ta kirjastuse Valgus peatoimetaja, hiljem direktor.

Aastatel 1991–1999 oli ta EELK Konsistooriumi kirjastusosakonna juhataja.

Ta on maetud Ohtu kalmistule.

## Tunnustus
*1978 Eesti NSV Ülemnõukogu Presiidiumi aukiri
*1984 Eesti NSV teeneline kultuuritegelane

## Viited

## Välislingid
*Rahvusarhiivi fotode andmebaas FOTIS. Kirjastuse Valgus direktor Helmut Kasesalu (1974)
Darío Benedetto

**Darío Ismael Benedetto** (sündinud 17. mail 1990 Berazateguis) on Argentina jalgpallur, kes mängib ründajana Argentina kõrgliiga klubis Boca Juniors.

Ta alustas klubikarjääri 2008. aastal Argentina kõrgliiga klubis Arsenal de Sarandí.

2013. aasta suvel liitus ta Mehhiko kõrgliiga klubiga Tijuana. Hooajal 2013–14 lõi ta Mehhiko kõrgliigas 12 väravat. 2014. aasta detsembris sõlmis ta nelja aasta pikkuse lepingu teise Mehhiko kõrgliiga klubiga Club América. Hooaegadel 2014–15 ja 2015–16 tuli ta klubiga CONCACAF-i Meistrite Liiga võitjaks. CONCACAF-i Meistrite Liiga hooajal 2014–15 lõi ta kokku seitse väravat, millest neli poolfinaalis Costa Rica klubi Herediano ja kolm finaalmängus Kanada klubi Montreal Impacti vastu, ning ta valiti kogu hooaja parimaks mängijaks.

2016. aasta juunis liitus ta Argentina kõrgliiga klubiga Boca Juniors. Hooajal 2016–17 lõi ta Argentina kõrgliigas 21 väravat, millega oli hooaja suurim väravakütt, ning aitas Boca Juniorsi 32. Argentina meistritiitlini. 2017. aastal valiti ta Argentina koduliiga parimaks mängijaks.

2019. aasta augustis sõlmis Benedetto nelja-aastase lepingu Prantsusmaa kõrgliiga klubiga Marseille Olympique. Üleminekusumma oli 14 miljonit eurot. Tema edukaim hooaeg Prantsusmaa kõrgliigas oli 2019–20, mil ta lõi 11 väravat. Hooajal 2021–22 oli ta laenul Hispaania kõrgliiga klubis Elche.

2022. aasta jaanuaris naasis ta Boca Juniorsi.

Debüüdi Argentina jalgpallikoondises tegi Benedetto 5. septembril 2017 MM-i valikmängus Venezuela vastu.

## Saavutused
;América
*CONCACAF-i Meistrite Liiga: 2014–15, 2015–16
;Boca Juniors
*Argentina Primera División: 2016–17, 2017–18
*Supercopa Argentina: 2018

### Isiklikud
* CONCACAF-i Meistrite Liiga kuldne pall: 2014–15
* CONCACAF-i Meistrite Liiga suurim väravakütt: 2014–15
* Argentina aasta parim jalgpallur: 2017

## Viited